CELEX: 62020TN0392
Language: mt
Date: 2020-06-19 00:00:00
Title: Kawża T-392/20: Rikors ippreżentat fid-19 ta' Ġunju 2020 – Flašker vs Il-Kummissjoni

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/40
            
         
      Rikors ippreżentat fid-19 ta' Ġunju 2020 – Flašker vs Il-Kummissjoni
      (Kawża T-392/20)
      (2020/C 297/53)
      Lingwa tal-kawża: l-Ingliż
      
         Partijiet
      
      
         Rikorrenti: Petra Flašker (Grosuplje, is-Slovenja) (rappreżentant: K. Zdolšek, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-24 ta’ Marzu 2020 fil-Każ SA.43546 – Allegata Għajnuna mill-Istat lil Lekarna Ljubljana, li tiddikjara li l-miżuri li dwarhom ilmentat ir-rikorrenti ma jikkostitwixxux għajnuna mill-Istat mingħajr ma tiftaħ proċedura ta’ investigazzjoni formali;
               
            
                  —
               
               
                  tikkundanna lill-Kummissjoni Ewropea għall-ispejjeż rispettivi tagħha kif ukoll dawk sostnuti mir-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq kontradizzjonijiet materjali fil-motivazzjoni tad-deċiżjoni kkontestata li jammontaw għal ksur tal-obbligu ta’ motivazzjoni previst mill-Artikolu 296 TFUE.
               
            
                  2.
               
               
                  It-tieni motiv, ibbażat fuq żbalji ta’ fatt u ta’ liġi fil-konklużjoni tal-Kummissjoni li l-miżura tikkostitwixxi għajnuna eżistenti.
                  
                              —
                           
                           
                              Ir-rikorrenti ssostni f’dan ir-rigward li d-deċiżjoni tal-Kummissjoni hija bbażata fuq fatti impreċiżi u inkompleti u fuq klassifikazzjoni legali żbaljata ta’ dawk il-fatti li jammontaw għal ksur tal-Artikoli 107 u 108 TFUE.
                           
                        
            
                  3.
               
               
                  It-tielet motiv, ibbażat fuq diffikultajiet fl-evalwazzjoni ta’ dan il-każ mill-Kummissjoni, kif inhu żvelat mill-iżbalji ta’ fatt u ta’ liġi deskritti fl-ewwel żewġ motivi, kif ukoll fuq eżami insuffiċjenti tal-fatti rilevanti qabel l-adozzjoni min-naħa tagħha tad-deċiżjoni dwar proċedura ta’ investigazzjoni formali. Dawn id-diffikultajiet huma miżjuda b’diffikultajiet oħra proċedurali mressqa f’dan it-tielet ilment. Fil-preżenza ta’ dawn id-diffikultajiet, il-Kummissjoni kienet meħtieġa tibda l-proċedura ta’ investigazzjoni formali u, billi rrifjutat milli tagħmel dan, kisret id-drittijiet proċedurali tar-rikorrenti derivanti mill-Artikolu 108(2) TFUE.